هائه موسو
حموسو بویو بونیانگودار ئو اولین ایمپراتور بیه. وه هیوندان گوگی ئو کوره ای بنویشته ئون دله میلادی ۱۱ ئو ۱۳ قرن دله که گوگوریو ایمپراتوری اتا از کوره سه تا ایمپراتوری پا بیتن ره شرح هدانه یات بیه.گوگوریو بویو جانشین بیه ئو وه ره مازرونی ۶ سال دله شه ضمیمه هکرده.

پس زمینه
حموسو اتا از کوهنه چوسون سلطنتی خانواده عضو بیه. وه وختی ۲۳ ساله بیه اتا جنرال بیه ئو گویولا ،کوهنه چوسون ایمپراتور ره خدمت کرده.

گت بین
حموسو وختی که کوهنه چوسون ایمپراتوری سقوط هکرده اونجه جا بورده. وه خاسه دباره اینتا کشور ره درس هکنه. همینتا سر شه ارتش همراه بورده اتا از کوهنه چوسون قلعه ئون دله ئو اونجه شه کار ره سر بیته. وه بتونسه که شورشونی ره که کوهنه چوسون دله پا بیته ره سرکوب هکنه ئو اینتا کشور دیگه ایمپراتورون ره شه موطیع هکنه. بعد اینتا کار وه بویو ایمپراتوری ره درس هکرده.

افسانه ئون
حموسو سامگوک ساگی دله شا جومونگ ئو هیبورو پر هسه. اینا افسانه هسه که تاریخدونون نون پژوهشون وشون ایشتباه ره ایثبات هکرده.

ارتباط با هیبورو
هیبورو گوئورو کجیک تر برار بیه که بویوی چارومین ایمپراتور بیه. وختی گوئورو ۸۶ پیش از میلاد دله بمرده ونه برار ایمپراتور بیه. هرچن همون سال دله گودوماک که گویولا نسل جا بیه شورش هکرده ئو هیبورو ره بویو جا در بکرده. هیبورو شه اتی مردم همراه بورده جاپون دریا پلی ئو اونجه دانگ بویو کشور ره درس هکرده. گودوماک باک بویو کشور ره درس هکرده.

ارتباط با جومونگ
جومونگ گوموسو ریکا بیه که حموسو اتا از ریکائون وچه زا بیه. گوموسئو اتا سردار جولبون جا بیه که یوها جا، هابک کیجا جا عروسی کننه. هابک که اینتا عروسی جا خور ناشته شه کیجا ره بیرون کننه ئو گوموسو هم اتا جنگ دله قبل جومونگ ذنیا بموئن میرنه ئو نتونه شه ریکا ره بوینه. یوها شونه دانگ بویو ئو اونجه گوموآ زنا بونه. جومونگ وختی گت بونه دانگ بویو جا فرار کننه ئو شونه جولبون ئو اونجه گوگوریو ایمپراتوری ره تاسیس کننه.

بمردن
حموسو ۱۹۵ پیش از میلاد سال دله میرنه.
گت مردمون کره